b'\n_START_ARTICLE_\nBarrettova metaplazija\n_START_SECTION_\nPatologija\n_START_PARAGRAPH_\nBarrettov jednjak ozna\xc4\x8dava prisutnost cilindri\xc4\x8dnog epitela u donjem dijelu jednjaka koji zamjenjuje normalni vi\xc5\xa1eslojni plo\xc4\x8dasti epitel-tipi\xc4\x8dan je primjer za metaplaziju. Ovaj epitel koji nalikuje onome u \xc5\xbeelucu mo\xc5\xbee bolje podnositi korozivno djelovanje \xc5\xbeelu\xc4\x8dane kiseline, me\xc4\x91utim pove\xc4\x87ava opasnost od nastanka raka jednjaka._NEWLINE_Imamo dva tipa metaplasti\xc4\x8dnih cilindri\xc4\x8dnih stanica: gastri\xc4\x8dne (\xc5\xbeelu\xc4\x8dane) koje su sli\xc4\x8dne onima u \xc5\xbeelucu \xc5\xa1to se tehni\xc4\x8dki i ne smatra Barrettovim jednjakom i koloni\xc4\x8dne koje su nalik na epitel debelog crijeva. Obi\xc4\x8dno se na biopsiji na\xc4\x91u oba tipa stanica. Metaplazija u kojoj stanice nalikuju onima iz debelog crijeva povezana je s genetski optere\xc4\x87enom populacijom._NEWLINE_Metaplazija je vidljiva na endoskopiji ali se uzorak mora pregledati mikroskopski da se utvrdi koji je tip stanica dominantan. Koloni\xc4\x8dka metaplazija je karakterizirana peharastim stanicama epitela i preduvjet je za postavljanje dijagnoze Barrettovog jednjaka._NEWLINE_Postoje bolesti koje opona\xc5\xa1aju Barrettov jednjak. Stoga su potrebni iskusni patolozi za dijagnostiku ovog stanja . S obzirom na te\xc5\xa1ko\xc4\x87e pri postavljanju pravilne dijagnoze i stupnja displazije smatra se da je potrebno da najmanje dva patologa potvrde dijagnozu i procijene stupnja displazije prije nego \xc5\xa1to se pacijent podvrgne bilo kakvom tretmanu.\n_START_SECTION_\nTretman\n_START_PARAGRAPH_\nNajve\xc4\x87i rizik nastanka zlo\xc4\x87udnih tumora je kod ameri\xc4\x8dkih bijelaca starijih od 50 godina \xc4\x8diji simptomi traju dulje od 5 godina. Crnci rijetko dobivaju adenokarcinom jednjaka povezan s Barrettovim jednjakom. Sada se preporu\xc4\x8duje da pacijenti koji boluju od ovog stanja idu godi\xc5\xa1nje na endoskopske preglede s biopsijom jednjaka da se utvrdi stupanj displazije i rizik nastanka maligne bolesti. Ako kod dvije uzastopne biopsije ne na\xc4\x91emo metaplaziju period se mo\xc5\xbee produljiti na tri godine uz kontrolu sekrecije kiseline inhibitorima protonske pumpe i drugim preventivnim mjerama. Kod pacijenata s ni\xc5\xbeim ili vi\xc5\xa1im stupnjem displazije potrebna je \xc4\x8de\xc5\xa1\xc4\x87a kontrola gastroenterologa._NEWLINE_Inhibitori protonske pumpe nisu dokazali da sprje\xc4\x8davaju nastanak raka jednjaka. Laser treatment primjenjuje se za tretman te\xc5\xbeih displazija dok maligno oboljenje zahtijeva radikalan kirur\xc5\xa1ki tretman, zra\xc4\x8denje i sistemsku kemoterapiju. Osim toga, nedavno provedena randomizirana kontrolirana studija je pokazala da je fotodinami\xc4\x8dna terapija photofrinom statisti\xc4\x8dki u\xc4\x8dinkovitija u eliminaciji displasti\xc4\x8dnog rasta nego uporaba inhibitora protonske pumpe.  Trenuta\xc4\x8dno ne postoji na\xc4\x8din kojim mo\xc5\xbeemo odrediti kod kojeg pacijenta \xc4\x87e se razviti rak jednjaka iako \xc5\xa1est nedavnih studija pokazuje na tri razli\xc4\x8dite genetske abnormalnosti sa 79% \xc5\xa1anse razvoja raka jednjaka u sljede\xc4\x87ih \xc5\xa1est godina. _NEWLINE_Endoskopska mukozalna resekcija (EMR) se evaluira kao terapijska tehnika Operacija poznata kao Nissenova fundoplikacija mo\xc5\xbee smanjiti refluks iz \xc5\xbeeluca u jednjak. _NEWLINE_U odre\xc4\x91enom broju studija nesteroidni antiinflamatorni lijekovi (NSAIDS), kao \xc5\xa1to je aspirin, dokazali su da preveniraju nastanak raka jednjaka koji je povezan s Barrettovim jednjakom. Me\xc4\x91utim, nijedna od ovih studija nije bila randomizirana odnosno randomizirana kontrolirana studija. Ovakav je tip studije zlatni standard u utvr\xc4\x91ivanju u\xc4\x8dinkovitosti medicinske intervencije. Osim toga, nije poznato koja je doza efikasna za prevenciju raka jednjaka.'